Diari Oficial de la Generalitat Valenciana


Sumari del DOGV 5483, del 03-04-2007 (2007/4284)

Informació pública del projecte de reparcel·lació forçosa de la unitat d'execució única del sector 7 Industrial Sur de l'homologació del sol urbanitzable del Pla General d'Ordenació Urbana de Polop (Alacant).
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5483

Data del DOGV
:   03-04-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/4284


Data del document
:   30-03-2007

Organisme emissor
:   Polop Desarrollos Industriales 2003, SL

Tipus de document
:   Informació Pública

La mercantil Polop Desarrollos Industriales 2003, SL, en virtut de les facultats que li conferix l'article 177 de la Llei 16/2005, de 30 de desembre, Urbanística Valenciana (en avant LUV), en relació amb l'article 416 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, (en avant ROGTU) sotmet a informació al públic el projecte de reparcel·lació forçosa de la unitat d'execució única del sector 7 Industrial Sur de l'homologació del sol urbanitzable del Pla General d'Ordenació Urbana de Polop (Alacant).  
Amb caràcter previ a la reparcel·lació dels terrenys, l'urbanitzador va comunicar l'aprovació del corresponent programa d'actuació integrada, fefaent i individualment als propietaris afectats, incorporant els continguts establits en l'article 166 de la LUV.  
El projecte de reparcel·lació forçosa es troba depositat al Ajuntament de Polop, que es troba a l'avinguda Sagi Barba, 34, d'aquest municipi (telèfon 097 41 92 35), es podrà consultar en horari d'atenció al públic, i presentar davant d'este ajuntament, per a la seua incorporació a la documentació allí depositada, les al·legacions que estimen pertinents.  
Tal projecte de reparcel·lació consta dels documents i determinacions regulades en els articles 175 i 176 de la LUV i en l'article 411 del ROGTU.  
Així mateix, es fa constar, en aplicació del referit article 177 de la LUV, que durant el termini d'un mes des de la publicació d'este anunci en el Diari Oficial de la Comunitat Valenciana, qualsevol interessat podrà comparéixer, en horari d'atenció al públic, a l'Ajuntament de Polop per a obtindre informació, pels procediments legals, sobre els documents depositats.  
Als efectes d'aclarir dubtes, conceptes o altres qüestions relatives al projecte de reparcel·lació, els interessats podran realitzar consultes als tècnics de l'equip redactor, els dimarts d'11.00 a 13.00 hores, en el número de telèfon 964 397 81 20, identificant el projecte a què es referix la consulta realitzada.  
Finalment, assenyalar, d'una banda, que es concedirà audiència per 15 dies, sense necessitat de nova informació pública, als titulars registrals no tinguts en compte en l'elaboració del projecte de reparcel·lació i a aquells que resulten afectats per les modificacions acordades després del període d'informació pública.  
I d'una altra, que durant la informació pública del projecte de reparcel·lació, i si és el cas durant l'audiència posterior, els propietaris que hagen resultat adjudicataris de finques en condomini, podran efectuar-se requeriments recíprocs a fi d'extingir la situació de proindivisió, substituint les quotes de condomini previstes en el projecte per indemnitzacions en diners.  
El present anunci deixa sense efecte l'anunci d'informació pública de l'esmentat projecte de reparcel·lació forçosa, publicat en el Diari Oficial de la Comunitat Valenciana número 5476, de data 23 de març de 2007.  
Alzira, 30 de març de 2007.- Els gerents: Vicente Girbés Camarasa i Salvador Torregrosa Morant.